  Виталий Пронин Ижысь «Ижсталь» команда Братиналэн кубокез понна шудонъёсын полуфинал сериез вормонысен кутскиз. 29-тӥ южтолэзе со Тверьысь «ТХК» командаез 5:1 счётэн пазьгиз.Та нуналэ «Ижсталь» двореце адямиос вазь ӵукна ик билет басьтыны лыктӥзы. «УдГУ» дугдылонниозь кыс-тӥськись черодын хоккеен висисьёс юнме ӧз сылэ. «Ижсталь»-«КХЛ» шудонын нырысетӥ периодын ик Ижысь команда 3:0 счётэн ворме вал ни. Куинетӥ периодлэн шораз счёт 5:0 луиз ни. Озьы ке но шудонлэн пумаз Тверьысь хоккеистъёс одӥг гол пыртыны быгатӥзы ик. Пусъёно, соку соослэн одӥгез шудӥсьсы 2 минутлы палэнтэмын вал.Сериын кин 4 пол вормоз, со ик потоз финалэ. Та дырозь Ижысь команда 1/8 финалын 4 пол бӧрсьысь бӧрсе вормиз Казахстанысь «Казцинк-Торпедо» команадаез. Нош 1/4 финалын вормон туж ик капчиен ӧз сётӥськы. Асьмелэнъёслы шудыны кылдӥз Тюменьысь одӥгеныз тужгес но кужмо командаен, кудӥз Братиналэн кубокез понна шудонъёсын 3 пол финалэ потамын, нош одӥг пол вормемын но. Нош «Ижсталь» таяз арын нырысьсэ потӥз плей-оффе. Ижкарын 2 пол шудыса, асьмелэнъёс 2 пол Тверьын шудозы. Тодады вайытом, ВХЛ-ын Братиналэн кубокез понна ӵошатсконъёс ортчо 2011-тӥ арысен.Денис Корнилов  